Diari Oficial de la Generalitat Valenciana


Sumari del DOGV 6327, del 06-08-2010 (2010/8167)

Informació pública de la rectificació de la retaxació de càrregues del sòl urbanitzable industrial de les Normes Subsidiàries de Sot de Ferrer.
-----------------------------------------------------------------------------------------------------------------------------------------------

### Dades del document

Número de DOGV
:   6327

Data del DOGV
:   06-08-2010

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2010/8167


Data del document
:   09-06-2010

Organisme emissor
:   Ajuntament de Sot de Ferrer

Tipus de document
:   Anunci

Descriptors 

:   * Sot de Ferrer
    * pla d'urbanisme
    * administració local

Informació pública de la rectificació de la retaxació de càrregues del sòl urbanitzable industrial de les Normes Subsidiàries de Sot de Ferrer. [2010/8167]  
El ple de l'Ajuntament de Sot de Ferrer, en la sessió celebrada el dia 31 de maig de 2010, va adoptar el següent acord:  
«12. Retaxació de càrregues del sòl urbanitzable industrial de les Normes Subsidiàries de Sot de Ferrer: correcció d'error de transcripció i aprovació.  
Vist el Modificat del Projecte d'Urbanització del Sòl Urbanitzable Industrial de les Normes Subsidiàries de Sot de Ferrer presentat per Saint-Gobain Placo Ibérica, SA, degudament visat el 5 de gener de 2010, número 2009/2427-2.  
Vista la documentació presentada per Saint-Gobain Placo Ibérica, SA, en la qual s'acredita que la mercantil BPB Iberplaco, SA, ha modificat la seua denominació social i l'ha substituïda per Saint-Gobain Placo Ibérica, SA, i és per tant la mateixa entitat jurídica.  
El Ple de l'Ajuntament en la sessió ordinària celebrada el dia 30 de gener de 2006 va adoptar el següent acord:  
B) Aprovar provisionalment, els següents instruments de planejament i gestió relatius a la unitat d'execució única del sòl urbanitzable industrial de les Normes Subsidiàries de Sot de Ferrer modificant el projecte d'urbanització en el sentit de contemplar les disposicions dels plans integrals de residus vigents en quant a la gestió dels residus que genere l'obra urbanitzadora i en quant a la instal·lació de contenidors per al servici de recollida de residus sòlids:   
· Pla parcial.  
· Document d'homologació sectorial complementària.  
· Programa d'actuació integrada.  
· Projecte d'urbanització.  
Requerir el promotor del programa per a que aporte els corresponents documents modificats.  
C) Remetre els instruments esmentats a la Conselleria de Territori i Vivenda de la Generalitat Valenciana, per a que l'òrgan competent d'aquesta resolga sobre l'aprovació definitiva corresponent.  
D) Sol·licitar a la Confederació Hidrogràfica del Xúquer, l'informe a què es refereix l'article 19.2 de la Llei de la Generalitat Valenciana 4/2004, de 30 de juny.  
E) Deixar sobre la taula la resolució relativa a l'adjudicació del programa per a un estudi més exhaustiu de l'assumpte.  
El Ple de l'Ajuntament, en la sessió extraordinària celebrada el dia 18 d'abril de 2006, va acordar entendre per acomplit el condicionant efectuat per acord del Ple d'aquest Ajuntament amb data de 30 de gener de 2006 anteriorment esmentat, amb l'aportació de la citada documentació requerida, amb la qual cosa va quedar esmenat.   
El Ple de l'Ajuntament, en la sessió ordinària celebrada el dia 25 de setembre de 2006, va aprovar provisionalment els annexes al pla parcial i al document d'homologació del sòl urbanitzable industrial de les normes subsidiàries de Sot de Ferrer en els quals es projecta la glorieta de connexió amb la carretera CS-V6022.  
La comissió territorial d'Urbanisme en la sessió de 17 de novembre de 2006, va atorgar l'aprovació definitiva als instruments de planejament i de gestió que varen ser aprovats provisionalment per l'Ajuntament de Sot de Ferrer.  
El Ple de l'Ajuntament, en la sessió ordinària celebrada el dia 27 de novembre de 2006, va acordar adjudicar el Programa per al Desenvolupament d'una Actuació Integrada Relativa a la Unitat d'Execució Única del Sòl Urbanitzable Industrial de les Normes Subsidiàries de Sot de Ferrer a la entitat BPB Iberplaco, SA, en les condicions contingudes en la seua proposició juridicoeconòmica, mentre no s'opose a les establertes en l'acord esmentat.  
El Ple de l'Ajuntament, en la sessió ordinària celebrada el dia 25 de gener de 2010, va acordar exposar al públic, pel termini de 15 dies hàbils comptadors des de l'endemà de la publicació d'aquest anunci al Diari Oficial de la Comunitat Valenciana, la proposta de retaxació de càrregues per a la unitat d'execució del sòl urbanitzable industrial de les Normes Subsidiàries de Sot de Ferrer, presentat per BPB Iberplaco, SA, hui Saint-Gobain Placo Ibérica, SA, amb la inserció d'edictes en el Diari Oficial de la Comunitat Valenciana i en un periòdic d'informació general, i amb notificació individual a tots els propietaris i interessats de l'àmbit indicat.   
Atés que ha sigut publicada la proposta de retaxació de càrregues per a la unitat d'execució del sòl urbanitzable industrial de les Normes Subsidiàries de Sot de Ferrer, presentat per BPB Iberplaco, SA, hui Saint-Gobain Placo Ibérica, SA, en el Diari Oficial de la Comunitat Valenciana número 6217, amb data de 2 de març de 2010, en el Butlletí Oficial de la Província de Castelló número 26, amb data de 2 de març de 2010, en el Periódico Mediterráneo de Castelló del día 16 de febrer de 2010 i al teuler d'anuncis de l'Ajuntament.   
Atés que no s'ha presentat cap al·legació a l'expedient de retaxació de càrregues.  
Vist l'escrit del dia 26 de maig de 2010 -entrada número 436 de 27.05.2010- presentat per Inmaculada Solernou Sanz, com a mandatària verbal de la mercantil Saint-Gobain Placo Ibérica, SA, en el que es comunica que atés que s'ha observat errors materials o de transcripció al nom de José Soriano Aparicio en la taula de la retaxació de càrregues, es presenta una còpia nova degudament esmenada. En la retaxació de càrregues, es canvia el nom de José Aparicio Soriano per José Soriano Aparicio. Se sol·licita a l'Ajuntament que, considere presentat aquest escrit amb el document que s'adjunta, es servisca admetre'l i, d'acord amb l'escrit, considere rectificat l'error observat.  
Atés que l'administració pública podrà en qualsevol moment rectificar d'ofici ó a instancia dels interessats, els errors materials, de fet ó aritmètics existents en els seus actes, segons es disposa en l'article 105.2 de la Lley 30/1992 de Régim Jurídic de les Administracions Públiques i del Procediment Administratiu Comú, en la seua redacció donada conforme a la Llei 4/1999 de 13 de gener.  
Amb les actuacions fetes i vist el dictamen de la comissió informativa d'Urbanisme, es va adoptar per unanimitat dels membres presents el següent acord:  
1. Aprovar la citada rectificació en la retaxació de càrregues.   
2. Aprovar la proposta de retaxació de càrregues per a la unitat d'execució del sòl urbanitzable industrial de les Normes Subsidiàries de Sot de Ferrer, presentat per BPB Iberplaco, SA, hui Saint-Gobain Placo Ibérica, SA, amb inserció d'edictes en el Diari Oficial de la Comunitat Valenciana i en un periódic d'informació general, i amb notificació individual a tots els propietaris i interessats de l'ámbit esmentat».  
Cosa que es comunica, i s'advertix que contra el present acord, que posa fi a la via administrativa, es podrà interposar recurs potestatiu de reposició davant el mateix òrgan que va dictar l'acte en el termini d'un mes comptador des de l'endemà de la recepció d'aquesta notificació o directament recurs contenciós administratiu, sense que es puguen simultaniejar ambdós recursos, davant el Jutjat de Contenciós Administratiu de Castelló, en el termini de dos mesos comptadors des de l'endemà de la recepció d'aquesta notificació. Tot açò de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener, i article 46 de la Llei 29/1998, de 13 de juliol, Reguladora de la Jurisdicció Contenciosa Administrativa, i açò sense perjudici que es puga exercitar qualsevol altre recurs que s'estime procedent.  
El present anunci complix també amb la funció de notificació als efectes previstos a l'article 59 de la Llei 30/1992, de 26 de novembre, respecte als titulars desconeguts, per als qui s'encontren en ignorat parador, així com als qui, intentada la notificació, no s'haguera pogut practicar.  
Sot de Ferrer, 9 de juny de 2010.- L'alcalde: Josep Antoni Estellés Gracia.